b'\n_START_ARTICLE_\nRisto Sulkava\n_START_PARAGRAPH_\nRisto Sulkava (s. 1966 Keuruu) on suomalainen biologi ja Suomen luonnonsuojeluliiton puheenjohtaja._NEWLINE_Sulkava aloitti Suomen luonnonsuojeluliiton puheenjohtajana vuoden 2008 alussa. H\xc3\xa4net valittiin teht\xc3\xa4v\xc3\xa4\xc3\xa4n toukokuussa 2007. Aikaisemmin h\xc3\xa4n on toiminut j\xc3\xa4rjest\xc3\xb6n Keski-Suomen piirin puheenjohtajana._NEWLINE_Sulkava on koulutukseltaan biologi, filosofian tohtori. H\xc3\xa4n v\xc3\xa4itteli tohtoriksi Joensuun yliopistossa vuonna 2006, v\xc3\xa4it\xc3\xb6skirjanaan saukkoa k\xc3\xa4sittelev\xc3\xa4 Ecology of the otter (Lutra lutra) in central Finland and methods for estimating the densities of populations. Ylioppilaaksi h\xc3\xa4n valmistui 1985 Haapam\xc3\xa4en lukiosta ja filosofian maisteriksi 1993 Joensuun yliopistosta. Sulkava on ty\xc3\xb6skennellyt muun muassa Suomen saukkokannan koon arviointihankkeen johtajana Suomen ymp\xc3\xa4rist\xc3\xb6keskuksessa vuosina 1995\xe2\x80\x931999 ja biologian ja maantiedon opettajana Keuruulla._NEWLINE_Sulkava on naimisissa. H\xc3\xa4nell\xc3\xa4 on vaimonsa Jaanan kanssa kaksi tyt\xc3\xa4rt\xc3\xa4.'